钦定古今图书集成/明伦汇编/官常典/第348卷 > 洪天锡
## 钦定古今图书集成/明伦汇编/官常典/第348卷 > 洪天锡

按《宋史》本传：“天锡，字君畴，泉州晋江人。宝庆二年进
士，授广州司法长史。盛气待僚属，天锡纠正为多。丁
内艰，免丧，调潮州司理。势家夺民田，天锡言于守，还
之。帅方大琮辟真州判官，留寘幕府。改秩知古田县，
行乡饮酒礼。邑剧，牒愬猥多，天锡剖决无留难。有倚
王邸势杀人者，诛之不少贷。调通判建宁府。大水，擅”
发常平仓赈之。擢诸司粮料院，拜监察御史兼说书。
累疏言：天下之患三：宦官也，外戚也，小人也。劾董宋
臣、谢堂、厉文翁，理宗力护文翁，天锡又言：不斥文翁，
必为王府累。上令吴燧宣谕再三，天锡力争，谓：“贵幸
作奸犯科，根柢蟠固，乃迟回护惜，不欲绳以法，势焰
愈张，纪纲愈坏。异时祸成，虽欲治之，不可得矣。”上又
出御札，俾天锡易疏，欲自戒饬之。天锡又言：“自古奸
人虽凭怙其心，未尝不畏人主之知。苟知之而止于
戒饬，则凭怙愈张，反不若未知之为愈也。”章五上，出
关待罪。诏二人已改命宋臣续处之，天锡言：“臣留则
宋臣去，宋臣留则臣当斥，愿早赐裁断。”越月，天雨土，
天锡以其异为蒙，力言阴阳、君子、小人之所以辨，又
言修内司之为民害者，蜀中地震，浙、闽大水。又言：“上
下穷空，远近怨疾，独贵戚巨阉享富贵耳。举天下穷
且怨，陛下能独与数十人者共天下乎？”会吴民仲大
论等列愬宋臣，夺其田，天锡下其事有司，而御前提
举所移文，谓田属御庄，不当自台。仪鸾司亦牒常平，
天锡谓：“御史所以雪冤，常平所以均役，若中贵人得
以控之，则内外台可废，犹为国有纪纲乎？”乃申劾宋
臣并卢允升而枚数其恶，上犹力护之。天锡又言：“修
内司供缮修而已。比年动曰御前，奸赃之老吏，迹捕

曰：“内司之横自今始。”疏上至六七，最后请还御史印，
谓：“明君当为后人除害，不当留患以遗后人。今朝廷
轻给舍台谏，轻百司庶府，而北司独重，仓卒之际，臣
实惧焉。”言虽不果行，然终宋世，阉人不能窃弄主威
者，皆天锡之力，而天锡亦自是去朝廷矣。改大理少
卿，再迁太常，皆不拜。改广东提点刑狱，五辞。明年，起
知潭州，久之始至官。戢盗贼，尊先贤，逾年大治。直宝
谟阁，迁广东转运判官，决疑狱，劾贪吏，治财赋，皆有
法。召为秘书监兼侍讲，以瞆辞。升秘阁修撰、福建转
运副使，又辞。度宗即位，以侍御史兼侍读召，累辞，不
许。在道间，监察御史张桂劾罢之。乃疏所欲对病民
五事：曰公田，曰关子，曰银纲，曰盐钞，曰赋役。又言：“在
廷无严惮之士，何以寝奸谋？遇事无敢诤之臣，何以
临大节？人物稀疏，精采销耎，隐惰惜己者多，忘身徇
国者少。”进工部侍郎兼直学士院，加显文阁待制、湖
南安抚使、知潭州，改漳州，皆力辞。又明年，改福建安
抚使，力辞，不许。亭户买盐至破家陨身者，天锡首罢
之，民作佛事以报。罢荔枝贡。召为刑部尚书，诏宪守
之臣趣行无虚日，不起。久之，进显文阁直学士、提举
太平兴国宫，三降御札趣之，又力辞。逾年，进文华阁
直学士，仍旧宫观，寻致仕，加端明殿学士，转一官。疾
革，草《遗表》以规君相。上震悼，特赠正议大夫，谥文毅。
天锡言动有准绳，居官清介，临事是非不可回折。所
著《奏议》、“《经筵讲义》，《进故事》《通祀辑略》”、《味言发墨》《阳岩
文集》。